Treeningu põhirõhk  on osalejate suhtlemise arendamisel olemaks hea teenindaja ja hea klient. Õpime nippe, kuidas kasutada inimestevahelist kommunikatsiooni enese ja ettevõtte arendamiseks. Teemadeks on enesekehtestamine eelkõige teenindussituatsioonis, pretensioonide tulemuslik käsitlemine nii kirjalikus kui suulises vormis, emotsioonide juhtimine, tagasiside andmine, kiitus ja kriitika, eeskuju mõju kaaslastele. Viime läbi reaalsed teenindussituatsioonid, teeme analüüsid ja treenime käitumistehnikaid.   Eesmärk:  Osalejad on treeninud ja omandanud põhiteadmised oskuslikust käitumisest teenindussituatsioonis ning info kasutamises enese ja ettevõtte protsesside arendamiseks. Eelkõige treenime oskust õppida kogemustest ja tagasisidest, tulla toime erinevate teenindussituatsioonidega ja jõuda võit-võit lahenduseni.